EkBass/fiwiki-20250220-pages-articles huggingface dataset:
Alfred Binet

Alfred Binet [bine] (alk. Alfredo Binetti; 8. heinäkuuta 1857 Nizza, Sardinian kuningaskunta – 18. lokakuuta 1911 Pariisi, Ranska) oli ranskalainen psykologi ja psykometriikan pioneeri. Hän julkaisi kollegansa Théodore Simonin kanssa ensimmäisen nykyaikaisen älykkyystestin vuonna 1905. Binet syntyi Ranskan Nizzassa. Vanhempien avioeron jälkeen äiti ja poika muuttivat Pariisiin. Binet valmistui lakikoulusta vuonna 1878, mutta alkoi toimia psykologina ilman alan koulutusta. Hän työskenteli tutkijana Salpêtrièren sairaalassa Jean-Martin Charcot'n johdolla. Aluksi hän keskittyi hypnotismiin. Vuonna 1892 hän aloitti työn Sorbonnen yliopiston tutkimuslaboratoriossa, jonka johtaja hänestä tuli kaksi vuotta myöhemmin. Aluksi hän tutki lasten kehitystä työtoverinaan kasvatuspsykologi Théodore Simon. Binet kehitti vuonna 1903 Ranskan valtion toimeksiannosta älykkyystestin. Se koostui muutamasta kymmenestä tehtävästä, joita oli kokeiltu eri ikäisillä lapsilla, kehitysvammaisilla ja sotilailla. Seuraava vaihe oli Binetin–Simonin älykkyystesti vuosina 1905 ja 1908. Tutkijat alkoivat nimittää lasten eri kehitysvaiheita älykkyysiäksi, ja sitä tietä he päätyivät älykkyysosamäärän mittaamiseen. Testiä käytettiin aluksi apukoululaisten valitsemiseen ja kehitysvammaisten luokittamiseen. Binet teki vielä hieman ennen kuolemaansa muutoksia kehittämäänsä testiin, ja myöhemmin yhdysvaltalainen Lewis Terman muokkasi sitä lahjakkaiden testaamiseen. Binet oli tutkijoista ensimmäinen, joka pyrki älykkyyden täsmälliseen mittaukseen ja ensimmäinen, joka sisällytti testeihin älykkyyden eri osa-alueita. == Lähteet == == Aiheesta muualla == Luokka:Ranskalaiset psykologit Luokka:Ranskalaiset sosiologit Luokka:Tilastotieteilijät Luokka:Vuonna 1857 syntyneet Luokka:Vuonna 1911 kuolleet
Välikokoinen säie

Välikokoiset säikeet muodostavat mikrotubulusten ja mikrofilamenttien kanssa solun tukirangan. Niiden tehtävä on tukea solun rakennetta ja tumaa, sekä lisätä solun kestävyyttä mekaanista rasitusta vastaan. Säikeet kiinnittyvät soluliitoksiin muodostaen tukevan verkoston solulimassa. == Rakenne == Välikokoiset säikeet muistuttavat rakenteeltaan lujia köysiä. Ne syntyvät polymeroimalla tiettyjä proteiineja.Alberts ym. 1998, 515 Proteiineja on useita erilaisia ja ne voidaan jakaa sijainnin ja toiminnan perusteella neljään eri ryhmään taulukon mukaisesti. Alberts ym. 1998, 517 Säikeet ovat läpimitaltaan 10 nm. Kaikkien monisoluisten eliöiden soluista löytyy ainakin yksi säietyyppi.Heino & Vuento 2001, 210 Säikeet kattavat suuren osan solun tilavuutta. Proteiinissa on alfakierteisiä osia, joiden ansiosta ne voivat kiertyä köysimäisiksi rakenteiksi. Alberts ym. 1998, 515–516 Sijainti solussa Solutyypit Keratiini Solulimassa Epiteelisoluissa Vimentiini ja sen kaltaiset Solulimassa Lihassoluissa, hermoston gliasoluissa, ja tukikudoksessa Neurofilamentit Solulimassa Hermosoluissa Lamiinit Tumassa Tumakotelossa == Merkitys == Välikokoiset säikeet lujittavat paitsi yksittäistä solua mekaanista stressiä vastaan, myös solukudosta, kun desmosomit yhdistävät vierekkäisten solujen säikeet vahvaksi verkostoksi. Eri solutyypit ilmentävät niille tyypillisiä välikokoisia säikeitä. Niitä analysoimalla voidaan saada tietoa myös solun alkuperästä eliössä. Tätä käytetään esimerkiksi syöpätutkimuksissa.Heino & Vuento 2001, 212. ==Lähteet== * * ===Viitteet=== Luokka:Solun tukiranka
Monica Potter

Monica Louise Potter, o.s. Brokaw, (s. 30. kesäkuuta 1971 Cleveland, Ohio, Yhdysvallat) on yhdysvaltalainen näyttelijä. Hän on elokuvarooliensa ohella esiintynyt muun muassa televisiosarjoissa Boston Legal, jossa hän esitti Lori Colsonia vuosina 2004–2005, ja Samaa sukua, jossa hän esitti Kristina Bravermania 2010–2014. Potter on ollut kahdesti naimisissa, ja hänellä on kolme lasta. == Filmografia == === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1996 Bulletproof – luodinkestävä Bulletproof moottoripyöräilijän nainen 1997 Con Air – lento vapauteen Con Air Tricia Poe 1998 Valinnan vaikeus A Cool, Dry Place Kate Durrell 1998 Vastustamaton Martha Martha – Meet Frank, Daniel and Laurence Martha 1998 Rajaton tahto Without Limits Mary Marckx 1998 Patch Adams Patch Adams Carin 1999 Heaven or Vegas Heaven or Vegas Lilli 2001 Kämppikset Head Over Heels Amanda 2001 Tappava seitti Along Came a Spider Jezzie Flannigan 2002 Deittitemppu I’m with Lucy Lucy 2003 The Lunchbox Chronicles The Lunchbox Chronicles Kate 2004 Saw Saw Alison Gordon 2004 Kumottu tuomio Reversible Errors Muriel Wynn 2007 Protect and Serve Protect and Serve Lizzie Borelli 2008 Lower Learning Lower Learning Laura Buchwald 2009 Viimeinen talo vasemmalla Last House on the Left Emma Collingwood === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2004–2005 Boston Legal Boston Legal Lori Colson 21 jaksoa 2009 Luota minuun Trust Me Sarah Krajicek-Hunter 13 jaksoa 2010–2014 Samaa sukua Parenthood Kristina Braverman 103 jaksoa == Aiheesta muualla == * * Monica Potter news and blogs Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Sally Potter

Sally Potter (s. 19. syyskuuta 1949 Lontoo) on brittiläinen elokuvaohjaaja ja -käsikirjoittaja. Hän on opiskellut tanssia ja koreografiaa. == Lapsuus ja nuoruus == Sally Potter syntyi Lontoossa vuonna 1949 perheeseen joka oli taiteellinen. Hänen isänsä oli muotoilija ja runoilija ja hänen äitinsä oli muusikko. Hän kävi koulua Pohjois-Lontoossa ja oli jo nuorena päättänyt alkaa elokuvaohjaajaksi. Koulunsa päättymisen jälkeen hän jatkoi opiskelua Saint Martin's School of Artissa jossa oli vuoden opiskelemassa piirtämistä ja säveltämistä. Sen jälkeen hän siirtyi opiskelemaan tanssia ja koreografiaa London Contemporary Dance Schooliin jossa oli vuosina 1971–1974. == Ura elokuvien tekijänä == Vuosina 1969–1971 Potter teki useita kokeellisia elokuvia, muun muassa Black and White (1969), Play (1971), Daily (1971) ja Combines (1972). Hän teki myös 1970-luvulla töitä tanssijana ja esiintyi erilaisten ryhmien kanssa. Vuonna 1979 hän teki 16 mm filmille lyhytelokuvan Thriller. Hän tuotti, käsikirjoitti, ohjasi ja leikkasi sen itse. Siitä tuli kulttielokuva ja hän pääsi sen ansiosta ohjaamaan seuraavan elokuvansa The Gold Diggers (1983). Hän on sen jälkeen tehnyt kokeellisten elokuvien lisäksi myös hyvin menestyneitä elokuvia. Potterin tunnetuimpia elokuvia ovat Orlando (1992), The Tango Lesson (1997), Mies joka itki (2000) ja Yes (2004). == Lähteet == == Aiheesta muualla == * * Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Vuonna 1949 syntyneet Luokka:Elävät henkilöt
Mark Valley

Mark Thomas Valley (s. 24. joulukuuta 1964 Ogdensburg, New York, Yhdysvallat) on yhdysvaltalainen näyttelijä. Hänet tunnetaan rooleista lukuisissa televisiosarjoissa, kuten Brad Chasen roolista draamasarjassa Boston Legal vuosina 2004–2007, John Scottin roolista tieteissarjassa Fringe – rajamailla vuosina 2008–2009 sekä Christopher Chasen roolista toimintasarjassa Human Target vuodesta 2010. Valleylla on aiemmin ollut vakituisia rooleja muun muassa sarjoissa Pasadena, Keen Eddie ja Päivien viemää. ==Yksityiselämä== Valley meni joulukuussa 2008 naimisiin Fringe – rajamailla -sarjassa tapaamansa kanssanäyttelijä Anna Torvin kanssa.Fringe Costars Have Hush-Hush Wedding People.com 4.2.2009. He erosivat vuoden 2010 alussa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Landry Allbright

Landry Alexandra Allbright (s. 1. elokuuta 1989) on yhdysvaltalainen näyttelijä. Hänellä oli varhainen menestysrooli elokuvassa Con Air – lento vapauteen (1997), ja hän on sittemmin esiintynyt muun muassa vuonna 2000 aloitetussa televisiosarjassa Veljemme on nero. Hän on kotoisin Kaliforniasta. == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Justin Berfield

Justin Tyler Berfield (s. 25. helmikuuta 1986 Los Angeles) on yhdysvaltalainen näyttelijä. Hän on esiintynyt 5-vuotiaasta saakka ja tullut 2000-luvulla maailmanlaajuisesti tunnetuksi "Reesen" roolistaan televisiosarjassa Veljemme on nero. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvatuottajat Luokka:Yhdysvaltalaiset televisiotuottajat Luokka:Yhdysvaltalaiset liikemiehet Luokka:Vuonna 1986 syntyneet Luokka:Elävät henkilöt
Carl-Axel Acking

Carl-Axel Acking (8. maaliskuuta 1910 – 12. kesäkuuta 2001) oli ruotsalainen arkkitehti ja huonekalumuotoilija. Acking opiskeli Tukholman taideteollisessa korkeakoulussa Konstfackissa ja Kuninkaallisessa teknillisessä korkeakoulussa (KTH). Myöhemmin hän opetti Konstfackissa vuosina Konstfackissa 1947–57 ja KTH:ssa vuodesta 1957 lähtien. Vuodesta 1964 hän toimi Lundin teknillisen korkeakoulun arkkitehtikoulun arkkitehtuurin professorina. Acking oli vuonna 1955 Helsingborgissa järjestetyn H55-arkkitehtuurinäyttelyn pääarkkitehti. Lundissa hän toimi vuosina 1970–77 tuomiokirkkoarkkitehtina. == Rakennuksia == * Sirin kappeli (Torsby, 1950) * Hässelby Familjehotell (Tukholma, 1955) * Quality Hotel (Östersund, 1956) * Skånska banken ja Kreditbanken (Södergatan, Malmö, 1965) * Bellevuegårdenin puhelinasema (Malmö, 1970) * Birgittakyrkan (Sundsvall, 1972) Acking, Carl-Axel Acking, Carl-Axel Acking, Carl-Axel
Arrested Development

Arrested Development on yhdysvaltalainen progressiivinen hip hop -yhtye. Arrested Development perustettiin jo 1980-luvun lopulla. Yhtye sai kiinnityksen Chrysalis Recordsiin vasta kolmen vuoden, viiden kuukauden ja kahden päivän kuluttua perustamisesta, ja esikoisalbumin nimeksi tulikin 3 Years, 5 Months & 2 Days in the Life Of.... Tämän vuonna 1992 julkaistun albumin suurimmaksi hitiksi muodostui ”Tennessee”. Yhtye palkittiin parhaan rap-albumin ja parhaan uuden esiintyjän Grammy-palkinnoilla sekä Rolling Stone -lehden ”vuoden yhtyeenä”. Arrested Development esitti laulun ”Revolution” Spike Leen elokuvassa Malcolm X (1992). Yhtyeen toinen albumi Zingalamaduni (1994) ei ollut esikoisalbumin kaltainen menestys. Yhtye hajosi vuonna 1996, mutta aloitti toimintansa uudelleen vuonna 2000. DJ Headliner (s. 1967) ei palannut yhtyeeseen sen uuden alun jälkeen, ja nykyisin ainoana keulahahmona toimii Speech (s. 1968). == Aiheesta muualla == * Viralliset sivut Luokka:Yhdysvaltalaiset hip hop -yhtyeet
Speech

Todd Thomas, taiteilijanimeltään Speech, (s. 25. lokakuuta 1968) on yhdysvaltalainen hip hop -muusikko. Hän on toiminut vuodesta 1988 Arrested Development -yhtyeen keulahahmona − ensin vuoteen 1996 DJ Headlinerin (s. 1967) kanssa ja vuodesta 2000 yksin yhtyeen tehtyä comebackin. Afroamerikkalainen Speech syntyi Milwaukeessa Robert ja Patricia Thomasin nuorimpana lapsena. Speech on luonut myös soolouran. Hänen ensimmäinen oma albuminsa Speech ilmestyi 23. tammikuuta 1996, ja siltä julkaistiin singlenä kappale ”Like Marvin Said (What’s Going On)”. Hänellä on vaimo ja kaksi lasta. == Lähteet == == Aiheesta muualla == * Viralliset sivut Luokka:Yhdysvaltalaiset hip hop -artistit Luokka:Vuonna 1968 syntyneet Luokka:Elävät henkilöt
Aspects of Albert Järvinen

__NOTOC__ Aspects of Albert Järvinen on suomalaisen kitaristi Albert Järvisen kolmen CD:n kokoelmalevy vuodelta 1995. Se sisältää kappaleita Järvisen koko uran ajalta sekä Timo Ukkolan tekemän haastattelun. == Kappaleet == === CD 1 === # Let It Roll # High # Let’s Go Rocking Tonight # Mirror Tower # Roadrunner # Teenage Nervous Breakdown # Song for the Sons # Singing the Memory # Say Mama # Mr. Clarke # Whorehouse Queen # Goin’ to Lousiana # The Train Kept A-Rollin’ # Fire # Countdown # Chinatown === CD 2 === # Get On # The Tribe # It’s Only Love # Mister X # Don’t Lie to Me # Rock’n’roll Hoochie Koo # I’m Talkin’ About You # Kings of Power # Slippin’ and Slidin’ # Mama Keep Your Big Mouth Shut # Braindamage or Still Alive # Bye Bye Birdie # Jeannie, Jeannie, Jeannie # I Got You (I Feel Good) # Ragin’ On # Rise of the Kantele === CD 3 === * Albert Järvinen interviewed by Timo Ukkola == Lähteet == Luokka:Vuoden 1995 kokoelma-albumit Luokka:Albert Järvisen albumit
Autenttisuus

Autenttisuus viittaa alkuperän aitouteen. * Autenttinen tuote tai palvelu, alkuperäisen tarjoajan tuote tai palvelu * Autenttisuus filosofiassa; erityisesti eksistentialismin käsite, uskollisuus omalle persoonallisuudelle ulkoisen maailman paineissa. * Autenttisuus historianelävöittämisessä; esineen, toiminnan, tavan tms. sopivuus siihen aikakauteen, jota on tarkoitus kuvata. * Autenttisuus eli aitous, väärentämättömyys taiteessa * Autenttinen oppiminen * Autenttinen tentti, luonnollinen tentti * Autenttinen on kirkkosävellaji, jossa asteikko ulottuu perussävelestä sen oktaaviin. Vastakohta: plagaalinen. == Katso myös == * Autentikointi eli todennus, identiteetin varmentaminen * Identiteetti Luokka:Seulonnan keskeiset artikkelit
Cis

Cis voi tarkoittaa: * Cis, ylennetty C-sävel * cis-, etuliite, joka viittaa tämänpuoleiseen, samanpuoleiseen (esimerkiksi joissain paikannimissä, tietynlaisten orgaanisten yhdisteiden nimissä tai sanassa cissukupuolisuus)
Ces

Ces voi tarkoittaa seuraavia: * Community Exchange System, yhteisö jossa käyttäjät vaihtavat palveluita keskenään käyttämättä rahaa * CES, Consumer Electronics Show * Ces, alennettu C-sävel * Jean Ces (1906–1969), ranskalainen nyrkkeilijä
Des

Des tai DES voi tarkoittaa ainakin seuraavia asioita: * DES, Data Encryption Standard, tietotekninen salausmenetelmä * Delivered ex Ship, Kansainvälisen kauppakamarin (ICC) määrittelemä toimituslauseke * Des, alennettu D-Sävel * Desrochesin lentokentän IATA-koodi * Des-nimisiä henkilöitä: ** Henri Dès, oik. Henri Destraz (s. 1940), sveitsiläinen laulaja.
Patchy Moss – 30 Big Ones

Patchy Moss – 30 Big Ones on suomalaisen kitaristi Albert Järvisen kahden CD:n kokoelmalevy vuodelta 2000. Se on Järvisen 50-vuotispäivän kunniaksi koottu kronologinen läpileikkaus hänen koko urastaan. Mukana on ennenjulkaisemattomia äänitteitä. == Kappaleet == === CD 1 === # Guitar Boogie # St. Louis Blues # Made in Sweden (I Don’t Care) # Shakin’ All Over # Sweet Sue # Hideaway # Blue Suede Shoes # Patchy Moss # Teenage Nervous Breakdown # Mister X # Guitar Boogie # Get On # High # Badge # Hoochi Coochie Man === CD 2 === # More Is What You Give/Get # Just My Situation # Walking the Dog # Rock Me # Mama Keep Your Big Mouth Shut # I Don’t Want Nobody # Women at My Backdoor # You Can’t Be My Mama # Triple Trouble # Wham # Linda Lou # Respectable # Let It Roll # Rock and Roll Hoochie Koo # I Love You Anyway == Lähteet == Luokka:Vuoden 2000 kokoelma-albumit Luokka:Albert Järvisen albumit
Fis

Fis voi tarkoittaa seuraavia: * FIS Kansainvälinen hiihtoliitto () * Fis, ylennetty F-sävel
Velskolan Pitkäjärvi

Velskolan Pitkäjärvi () on pitkä ja kapea järvi Espoon pohjoisosassa. Järven pinta-ala on 104 hehtaaria ja keskisyvyys kolme metriä. Järvi on niukkaravinteinen ja sen vesi on hyvälaatuista. Velskolan Pitkäjärven pohjoispäässä sijaitsee seurakuntien toimintakeskus Velskolan tilalla. Järven keskivaiheen eteläpuolelta järvi haarautuu kahteen pitkulaiseen ja mutkaiseen lahteen. Järven ympäristö on erittäin mäkistä maastoa. Itäreunalla kulkee Velskolantie Bodomista Vanhalle Porintielle. Järven rannalla on vuonna 2008 perustettu, Natura 2000 -verkostoon kuuluva Jänisniemi-Björnträskin luonnonsuojelualue, alaltaan 17,7 hehtaaria. Alue käsittää metsää, lehmuslehtoa ja puustoista suota.Luonnonsuojelualue perustettu Espoon Velskolan Pitkäjärvelle. Uudenmaan ympäristökeskus 9.6.2008. Espoossa on myös kaksi muuta Pitkäjärveä, nimittäin Pitkäjärvi ja Nuuksion Pitkäjärvi. ==Lähteet== == Aiheesta muualla == Luokka:Espoon järvet Luokka:Velskola Luokka:Vantaanjoen vesistö
Kristen Pfaff

Kristen Pfaff (26. toukokuuta 1967 – 16. kesäkuuta 1994) oli yhdysvaltalainen basisti, joka soitti yhtyeissä Janitor Joe ja Hole. Pfaff syntyi ja kasvoi Buffalossa New Yorkin osavaltiossa. 5–14-vuotiaana hän opiskeli pianonsoittoa. Käytyään koulunsa Buffalo Academy of the Sacred Heartissa hän aloitti opinnot Boston Collegessa, vietti vuoden vaihto-oppilaana Amsterdamissa ja siirtyi Minnesotan yliopistoon. Hän sai pankista työpaikan tietokonegrafiikan laatijana. Minneapolisissa Pfaff alkoi soittaa bassoa ja perusti kahden paikallisen nuoren, Joachim Breuerin ja Matt Entsmingerin, kanssa noise-rock- yhtyeen Janitor Joe. Yhtyeen esiintyessä Kaliforniassa vuonna 1993 Holen Courtney Love ja Eric Erlandson kiinnittivät huomionsa Pfaffiin ja tarjosivat hänelle paikkaa yhtyeensä basistina. Pfaff suostui, joskin vastahakoisesti, sillä hän ei olisi halunnut muuttaa pois Minneapolisista. Holessa Pfaff osallistui menestysalbumin Live Through This tekoon, mutta ei viihtynyt yhtyeen kotikaupungissa Seattlessa. Courtney Loven puolison Kurt Cobainin itsemurha huhtikuussa 1994 oli järkytys Pfaffille, ja Holen seisauttaessa kiertuesuunnitelmansa hän palasi esiintymään Janitor Joessa. Hän oli aikeissa muuttaa Seattlesta takaisin Minneapolisiin, kun hän kuoli kesäkuun 15.–16. päivän välisenä yönä kylpyammeeseensa, mitä ilmeisimmin heroiinin yliannostukseen. Hän oli kärsinyt huumausaineongelmista ja ollut edellisenä talvena vieroitushoidossa. ==Diskografia== ===Janitor Joe=== *Big Metal Birds (1993) ===Hole=== *Live Through This (1994) ==Lähteet== Luokka:Yhdysvaltalaiset basistit Luokka:Vuonna 1967 syntyneet Luokka:Vuonna 1994 kuolleet
Sun sain sydämeen juuri

”Sun sain sydämeen juuri” () on saksalainen kansanlaulu 1800-luvun alusta. Laulun suomenkieliset sanat on tehnyt Sauvo Puhtila. Luokka:Saksalaiset kansanlaulut
Badfinger

Badfinger oli brittiläinen pop- ja rockyhtye, joka kuuluu power pop -lajityypin edelläkävijöihin. Se sai alkunsa 1960-luvulla Swanseassa Walesissa ja hajosi vuonna 1975 Peter Hamin tehtyä itsemurhan. Yhtye teki kuitenkin comebackin vuonna 1978, mutta hajosi uudestaan vuonna 1984. == Diskografia == === Studioalbumit === * Maybe Tomorrow (1969) * Magic Christian Music (1970) * No Dice (1970) * Straight Up (1971) * Ass (1973) * Badfinger (1974) * Wish You Were Here (1974) * Airwaves (1979) * Say No More (1981) * Head First (2000) === Kokoelma ja livealbumit === * Shine On (1989) * The Best of Badfinger, Vol. 2 (1995) * Day After Day: Live (1990) * The Best of Badfinger (1995) * BBC in Concert 1972-1973 (1997) * The Very Best of Badfinger (2000) * Live 83 – DBA-BFR (2002) * Magic Christian Music; No Dice; Straight Up; Ass (uudelleenmasteroitu) (2010) * Apple Records Extra: Badfinger (2010) * Timeless...The Musical Legacy (2013) === Singlet === * Maybe Tomorrow (1969) * Dear Angie (1969) * Come and Get it (1969) * No Mattet What (1970) * Day After Day (1971) * Baby Blue (1972) * Apple of My Eye (1973) * Love is Easy (1974) * I Miss You (1974) * Lost Inside Your Love (1979) * Love is Gonna Come at Last (1979) * Hold On (1981) * I Got You (1981) * Because I Love You (1981) Luokka:Brittiläiset rockyhtyeet Luokka:Brittiläiset popyhtyeet Luokka:Power pop -yhtyeet
Peter Ham

Peter William Ham (27. huhtikuuta 1947 – 24. huhtikuuta 1975) oli brittiläinen laulaja-lauluntekijä, joka tuli tunnetuksi 1960-luvulla Swanseassa, Walesissa perustetun Badfinger-yhtyeen keulahahmona. Yhtye ja sen keulahahmo lukeutuvat power pop -genren kärkinimiin. Badfinger hajosi Hamin tehtyä itsemurhan hirttäytymällä Surreyssä, Englannissa 27 vuoden ikäisenä. Hänellä oli tyttöystävä, joka synnytti parin yhteisen tyttären hieman Hamin kuoleman jälkeen. Luokka:Itsemurhan tehneet Luokka:Brittiläiset laulajat Luokka:Brittiläiset lauluntekijät Luokka:Vuonna 1947 syntyneet Luokka:Vuonna 1975 kuolleet
Yannick Nézet-Séguin

Yannick Nézet-Séguin (s. 1975 Montreal, Kanada) on kanadalainen kapellimestari. Hän on kahden professorin poika. Nézet-Séguin aloitti pianonsoiton opinnot viisivuotiaana ja kymmenvuotiaana päätti tulla aikuisena kapellimestariksi. Hän pitää kapellimestariesikuvinaan Charles Dutoitia ja Carlo Maria Giulinia. Nézet-Séguin tuli Chœur polyphonique de Montréal -kuoron johtajaksi 1994 ja pääsi Québecin konservatorioon seuraavana vuonna. Hän opiskeli konservatoriossa pianonsoittoa, säveltämistä ja orkesterinjohtoa. Hän opiskeli kuoronjohtoa myös Joseph Flummerfeltin ja Herman Maxin oppilaana Westminster Choir Collegessa Princetonissa, Yhdysvalloissa. Hän jatkoi kapellimestariopintojaan myöhemmin myös Carlo Maria Giulinin johdolla. Vuonna 1998 Nézet-Séguin seurasi Bernard Uzania Opéra de Montréalin johtajana vain 22-vuotiaana. Vuosina 1999 ja 2000 hän johti Les Grands Ballets Canadiens -baletin orkesteria Pjotr Tšaikovskin Pähkinänsärkijässä ja Les Violons du Roy -kamariorkesteria. Nézet-Séguin on ollut Orchestre Métropolitain du Grand Montréal -orkesterin musiikillinen johtaja vuodesta 2000 ja hänen sopimuksensa orkesterin kanssa jatkuu vuoteen 2010. Nézet-Séguinin kapellimestaridebyytti Britanniassa oli Northern Sinfonia kaudella 2005–2006. Maaliskuussa 2007 hän johti Lontoon filharmonista orkesteria ja saman vuoden huhtikuussa Skotlantilaista kamariorkesteria. Marraskuussa 2007 Lontoon filharmoninen orkesteri nimitti hänet päävierailijakseen kaudelle 2008–2009. Vuonna 2005 Nézet-Séguin johti ensi kertaa Rotterdamin filharmonikkoja ja joulukuussa 2006 orkesteri ilmoitti, että hän on orkesterin ylikapellimestari syksystä 2008 alkaen. Tässä toimessa hän seurasi Valeri Gergijeviä. Nézet-Séguin on johtanut Toulousen Theatre du Capitolen orkesteria, Dresdenin valtionorkesteria, Birminghamin kaupungin sinfoniaorkesteria. Oopperaa hän on johtanut Euroopassa Barcelonan Liceu-teatterissa. Vuonna 2010 hänet nimettiin Philadelphian orkesterin musiikilliseksi johtajaksi. Hän aloitti tehtävässään vuonna 2012. Suomessa Nézet-Séguin johti marraskuussa 2007 Radion sinfoniaorkesteria Helsingissä ja Tampereella. ==Lähteet== Luokka:Kanadalaiset kapellimestarit Luokka:Vuonna 1975 syntyneet Luokka:Elävät henkilöt
Maria Theurl

Maria Theurl (s. 11. elokuuta 1966) on entinen itävaltalainen maastohiihtäjä, MM-mitalisti. Theurl saavutti pronssia Ramsaun 1999 MM-kilpailujen 15 kilometrin vapaan tyylin kilpailussa Stefania Belmondon ja Kristina Šmigunin jälkeen; tämä oli samalla hänen ainoa palkintokorokesijoituksensa maailmancupin kilpailuissa. Ramsaun kisoissa Theurl oli lisäksi yhdeksäs takaa-ajossa ja 30 kilometrillä sekä kahdestoista 5 kilometrillä. Trondheimin MM-kilpailuissa 1997 Theurl oli 15 kilometrillä yhdestoista. Naganon olympialaisissa 1998 hän sijoittui 30 kilometrillä kuudenneksi, takaa-ajossa kolmanneksitoista sekä 5 kilometrillä viidenneksitoista. ==Lähteet== * Luokka:Itävaltalaiset maastohiihtäjät Luokka:Vuonna 1966 syntyneet Luokka:Elävät henkilöt
The Reason

The Reason on Hoobastankin toinen studioalbumi, joka julkaistiin 9. joulukuuta 2003. Albumi on myynyt kaksinkertaista platinaa RIAA:n asteikolla (eli yli 2 miljoonaa kopiota). Ensimmäinen levyltä julkaistu single oli "Out Of Control", jonka saattoi ladata yhtyeen kotisivuilta. Nimikkokappale julkaistiin singlenä vuoden 2004 alkupuoliskolla, ja siitä tuli massiivinen hitti maailmanlaajuisesti sijoittuen toiseksi Billboard Hot 100 -listalla. Itse albumi sijoittui parhaimmillaan sijalle #3 Billboard 200 -listalla. == Kappaleet == Kaikki kappaleet säveltäneet Daniel Estrin ja Douglas Robb # # # # # # # # # # # # (Joissakin versioissa albumiin sisältyi bonuskappaleet "Never Saw It Coming" ja "Open Your Eyes") == Kokoonpano == * Doug Robb - laulu * Dan Estrin - kitara * Markku Lappalainen - basso * Chris Hesse - rummut Luokka:Vuoden 2003 albumit Luokka:Hoobastankin albumit
Nasi

Nasi voi viitata seuraaviin: * Naši, venäläinen poliittinen nuorisojärjestö * Nasoi (lat. Nasi), useita paikkoja antiikin Kreikassa
Valtion vihollinen

Valtion vihollinen () on vuonna 1998 ensi-iltansa saanut toimintaelokuva, jonka ohjasi Tony Scott ja pääosassa on Will Smith. Tom Cruisea kaavailtiin alun perin pääosaan ennen Smithia. Elokuvan budjetti oli noin 90 miljoonaa Yhdysvaltain dollaria ja tuotto noin 251 miljoonaa dollaria. == Tarina == Uuteen salakuuntelulakiin kielteisesti suhtautuva kongressiedustaja tapetaan häikäilemättömästi, mutta poliisi ja FBI julistavat kuoleman itsemurhaksi. Eräs luontokuvaaja onnistuu saamaan teon nauhalle ja pian hänen perässään ovat murhasta vastuussa oleva NSA-tiedusteluelin. Paetessaan murhaajia luontokuvaaja tapaa vanhan ystävänsä, ay-juristi Robert Clayton Deanin, jonka laukkuun hän sujauttaa todistusaineiston. Pian tämän jälkeen takaa-ajettu luontokuvaaja saa surmansa. Dean alkaa epäillä, että häntä seurattaisiin ja tarkkailtaisiin koko ajan ja NSA:n ”elektronisen vainon” seurauksena Dean menettää vaimonsa ja työpaikkansa. Dean etsii käsiinsä salaisessa palvelussa työskennelleen Brillin ja saa tämän asettumaan puolelleen. Miehet iskevät NSA:ta vastaan sen omilla aseilla. == Rooleissa == == Lähteet == == Aiheesta muualla == * * * Luokka:Vuoden 1998 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset poliittiset trillerit Luokka:Tony Scottin ohjaamat elokuvat
Viihdytysjoukot

Viihdytysjoukot olivat aluksi Valtion tiedoituslaitoksen, myöhemmin Suomen puolustusvoimien alaisuudessa vuosina 1941–1944 toiminut organisaatio. Sen tehtävänä oli kohottaa sotilaiden moraalia ja mielialaa. Talvisodassa viihdytystoiminta oli vähäistä. Jatkosodan aikana tilanne korjattiin ja viihdytyskiertueita järjestettiin runsaasti. Viihdytysjoukkojen kiertueet olivat hyvin suosittuja ja toivottuja tapahtumia rintamalla. Viihdyttäjinä toimi muun muassa laulajia, muusikkoja, näyttelijöitä, runonlausujia, pakinoitsijoita, taikureita, tanssijoita ja voimistelijoita. Osa heistä oli määrätty viihdytystehtäviin asevelvollisina, osa oli siviilejä. Näyttelijöistä rintamalla kiersivät muun muassa Tauno Palo, Ansa Ikonen, Leif Wager, Lasse Pöysti ("Suomisen Olli") ja Maire Suvanto ("Suomisen Pipsa"), laulajista Eugen Malmstén, Olavi Virta sekä Harmony Sisters. Tapio Rautavaara oli viihdytysjoukkojen radioäänistä tunnetuin. Viihdytysjoukoissa työskentely oli vaarallista, sillä esiintymispaikat olivat usein hyvin lähellä etulinjaa. ==Katso myös== *Propaganda-Aseveljet ==Kirjallisuutta== * Eteläpää, Heikki: ”Jees, teatteria!” – sanoi vääpeli Ryhmy : sotateatterit 1941-1944. 2002. * Kokonaismaanpuolustus : sisua ja sivistystä. Toim. Tapani Sarvanti ja Timo Soininen, 2013. * Korpela, Viljo: Niin se on poijaat : viihdetaiteilijat sodissamme 1939–1945. WSOY 1991. *Niiniluoto, Maarit: On elon retki näin, eli Miten viihteestä tuli sodan voittaja : viihdytyskiertueita, kotirintaman kulttuuria ja Saksan suhteita vuosina 1939–45. Kirjayhtymä, 1994. * Pilke, Helena ja Kleemola, Olli: Elämää juoksuhaudoissa. Sotilaiden huvit ja harrastukset jatkosodan rintamilla. SKS, 2015. Luokka:Jatkosota
Erik Per Sullivan

Erik Per Sullivan (s. 12. heinäkuuta 1991) on yhdysvaltalainen näyttelijä, joka tunnetaan muun muassa Deweyn roolista televisiosarjassa Veljemme on nero (2000–2006). Sullivan on esiintynyt myös muutamissa elokuvissa, kuten kauhuelokuvassa Wendigo (2001) ja komediassa Skipataan joulu (2004). Sullivan syntyi Worcesterissa, Massachusettsissa Fred ja Ann Sullivanin ainoana lapsena. Hänen äitinsä on kotoisin Ruotsista. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 1991 syntyneet Luokka:Elävät henkilöt
Bryan Cranston

Bryan Lee Cranston (s. 7. maaliskuuta 1956 Hollywood, Kalifornia) on yhdysvaltalainen näyttelijä. Hänet tunnetaan muun muassa Halin roolistaan komediasarjassa Veljemme on nero ja Walter Whiten roolistaan draamasarjassa Breaking Bad, josta hän on saanut parhaan miespääosan Primetime Emmyn vuosina 2008, 2009, 2010 ja 2014. Hänen tunnetuimpia elokuvarooleja ovat muun muassa elokuvissa Pelastakaa sotamies Ryan, Little Miss Sunshine, Drive, Argo, Godzilla ja Trumbo. Trumbosta hän sai parhaan miespääosan Oscar-ehdokkuuden. Hänet palkittiin parhaan miespääosan Tony-palkinnolla roolisuorituksestaan näytelmässä All the Way vuonna 2014. Cranston on myös tehnyt äänirooleja muun muassa elokuviin Madagascar 3, Kung Fu Panda 3 ja Isle of Dogs. Cranston on naimisissa Robin Deardenin kanssa. Pari tapasi Airwolf-sarjan kuvauksissa. Heillä on vuonna 1993 syntynyt tytär. == Filmografia == === Elokuvat === * Pelastakaa sotamies Ryan (1998) * Little Miss Sunshine (2006) * Drive (2011) * Larry Crowne – Uusi mahdollisuus (2011) * Madagascar 3 (2012) * Total Recall (2012) * Argo (2012) * Godzilla (2014) * Trumbo (2015) * Power Rangers (2017) * Isle of Dogs (2018) * El Camino: Breaking Bad -elokuva (2019) * Asteroid City (2023) === Televisiosarjat === * Veljemme on nero (2000–2006) * Breaking Bad (2008–2013) == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Primetime Emmy -palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Tony-palkinnon saajat Luokka:Vuonna 1956 syntyneet Luokka:Elävät henkilöt Luokka:Seulonnan keskeiset artikkelit
Christopher Masterson

Christopher Kennedy Masterson (s. 22. tammikuuta 1980) on yhdysvaltalainen näyttelijä. Hänet tunnetaan parhaiten vuonna 2000 aloitetusta tilannekomediasarjasta Veljemme on nero, jossa hän esiintyy vanhimman veljen, Francisin roolissa. Hänen todellinen veljensä on näyttelijä Danny Masterson. Masterson esiintyi myös kauhuelokuvaparodiassa Scary Movie 2 (2001). == Aiheesta muualla == * Masterson, Christopher Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Masterson, Christopher Masterson, Christopher Masterson, Christopher
Danny Masterson

Daniel Peter "Danny" Masterson (s. 13. maaliskuuta 1976 Long Island, New York, Yhdysvallat) on yhdysvaltalainen näyttelijä, joka nousi maineeseen Steven Hyden roolillaan televisiosarjassa 70's Show. Masterson aloitti näyttelemisen jo 5-vuotiaana mainoksissa. Masterson tähditti myös tv-sarjaa Miesten juttuja ('Men at work') sekä oli mukana lukuisissa muiden tv-sarjojen jaksoissa. Hän on naimisissa malli-näyttelijätär Bijou Phillipsin kanssa. Syksyllä 2023 Phillips kertoi hakevansa eroa Mastersonin raiskaustuomioiden jälkeen. Masterson on Skientologia-kirkon jäsen. Muun muassa tv-sarjassa Veljemme on nero esiintynyt näyttelijä Christopher Masterson on Danny Mastersonin nuorempi veli. Kuten Christopher myös Danny Masterson on esiintynyt elokuvissa, esimerkiksi Troijan sodassa (1997) ja elokuvassa Yes Man (2008). ==Seksuaalirikokset== Masterson tuomittiin toukokuussa 2023 kahden naisen raiskauksesta vuosien 2001 ja 2003 välisenä aikana hänen kotonaan Hollywoodissa Los Angelesissa. Masterson huumasi naiset ennen raiskauksia. Syyskuussa valamiehistö päätti tuomion pituudeksi 30 vuotta vankeutta. ==Elokuvia== Vuosi Nimi Rooli 1993 Beethovenin toinen Seth 1995 Tervemenoa, rakas Mikey 1997 Face/Off Karl Troijan sota Seth 1998 Wild Horses Danny Kauhun oppitunnit vintiö 2000 Dracula 2000 Nightshade 2002 Hip, Edgy, Sexy, Cool Sarjakuvia ja konnia Conan 2006 Puff, Puff, Pass Larry 2007 Smiley Face Steve, kämppäkaveri 2008 Yes Man Rooney The Brooklyn Heist Fitz 2009 Wake Shane Made for Each Other Morris Rodriguez The Bridge to Nowhere Kevin 2012 The Chicago 8 Jerry Rubin Alter Egos Jimmy California Solo Paul 2014 The Polterguys Tim Burr Killing Winston Jones Ethan Jones 2015 Hot Bot ==Liikemies== Masterson on osaomistajana 11 ravintolassa, ja toimii myös pokerinpeluun piirissä, ja on Card Player-lehden (suom. "kortinpelaaja") rahoittaja-sijoittaja, yhdessä 70's show’n Laura Preponin ja veljensä Christopherin kanssa. ==DJ== Masterson toimii myös sivutöinä DJ:nä yökerhoissa ja radiossa, taiteilijaniminään 'DJ Mom Jeans', 'DJ Donkey Punch' tai 'Daniel P.', ja on mm. esiintynyt Lollapalooza-festareilla vuosina 2008, 2009 ja 2010. == Lähteet == * http://www.djmomjeans.com/ * https://web.archive.org/web/20110714142224/http://mydentonmusic.com/interviews.php?page=mom- jeans-3.16.10 * http://books.google.co.uk/books?id=3ftHVmAonmoC&pg;=PA47#v=onepage&q;&f;=false * http://www.hollyscoop.com/danny-masterson/danny-masterson-on-tom-cruise- scientology-backlash.html * http://www.zimbio.com/pictures/DXq4N7hRrFx/2009+New+York+Rescue+Workers+Detoxification/26iZaIEnBwM/Danny+Masterson * http://www.papermag.com/2009/01/when_danny_met_bijou.php * http://www.youtube.com/watch?v=UE6lrxDwtx4&feature;=channel === Viitteet === == Aiheesta muualla == * Luokka:Yhdysvaltalaiset näyttelijät Luokka:Skientologit Luokka:Vuonna 1976 syntyneet Luokka:Elävät henkilöt Luokka:Yhdysvaltalaiset lapsinäyttelijät
Marley Shelton

Marley Eve Shelton (s. 12. huhtikuuta 1974) on yhdysvaltalainen näyttelijä. Hän syntyi Los Angelesissa, Kaliforniassa Carol ja Christopher Sheltonin tyttärenä. Hänellä on siskot Samantha, Koren ja Erin. Shelton kasvoi Los Angelesin Eagle Rockissa ja opiskeli Eagle Rock High Schoolissa. Hän meni vuonna 2001 naimisiin elokuvatuottaja Beau Flynnin kanssa. Shelton sai ensimmäisen roolinsa elokuvasta Grand Canyon – elämää kaupungissa vuonna 1991. Myöhempiä osia on ollut muiden muassa elokuvissa Troijan sota (1997), Bubble Boy (2000) ja Grindhouse: Planet Terror (2007). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Polvitaivelihas

Polvitaivelihas () on kolmionmuotoinen lihas ja se kuuluu takaraajan lihaksiin. Polvitaivelihas lähtee reisiluun lateraalisesta nivelnastasta ja päättyy sääriluun kaudaaliselle pinnalle. Sen tehtäviin kuuluu polvinivelen koukistus ja säären sisäänkierto. Luokka:Alaraajan lihakset
Kirill Gerstein

Kirill Gerstein (s. 1979 Voronež Venäjä) on venäläinen pianisti, joka voitti ensimmäisen pianokilpailunsa 11-vuotiaana. Tämä kilpailu oli kansainvälinen Bach-kilpailu Gorzuwissa Puolassa. Gerstain aloitti 1994 opinnot Bostonissa Berklee College of Music -koulussa ja jatkoi opintojaan New Yorkin Manhattan School of Music -koulussa. Myöhemmin hän opiskeli Madridissa Dmitri Baškirovin ja Claudio Martinez Mehnerin oppilaana. Vuonna 2002 Gersteinille myönnettiin Gilmore Young Artist -palkinto. Hän oli myös yksi kuudesta pianistista, jotka valittiin opiskelemaan 2003–2004 Como-järven pianoakatemiaan Italiassa. Syyskuussa 2000 Gerstein debytoi Zürichin Tonhalle orkesterin solistina David Zinmanin johtaessa. Hän sai välittömästi uusintakutsun seuraavalle kaudelle. Royal Philharmonic Orchestran solistina hän soitti orkesterin Saksan kiertueella Charles Dutoitin johtaessa. Gerstein on soittanut Chicagon ja San Franciscon sinfoniaorkesterien, Frankfurtin radion sinfoniaorkesterin ja Stuttgartin radion sinfoniaorkesterin solistina. Maaliskuussa 2006 Gerstein astui Boris Berezovskin tilalle tämän sairastuttua. Hän soitti Hongkongin filharmonisen orkesterin solistina Sergei Rahmaninovin kolmannen pianokonserton opus 30. Lontoon Proms-festivaaleilla hän on esiintynyt yhdessä sellisti Steven Isserlisin kanssa. Resitaaleja hän on soittanut muun muassa vuonna 2002 Gilmoren pianofestivaaleilla, Ravinia-festivaalilla nouseva tähti -sarjassa ja Bostonin konservatorion pianon mestarit -sarjassa. Kaudella 2007–2008 Gerstein soittaa Baltimoren, Dallasin ja Houstonin sinfoniaorkestereiden, Philadelphian orkesterin, Münchenin filharmonisen orkesterin sekä Ruotsin radion sinfoniaorkesterin solistina. Resitaaleja hän soittaa Budapestin Liszt Akatemiassa ja Lontoon Wigmore Hallissa. Kamarimusiikkia hän soittaa viulisti Kolja Blacherin, sellisti Clemens Hagenin ja sellisti Steven Isserlisin kanssa. Kauden huipentuma on debyytti Salzburgin musiikkijuhlilla András Schiffin kanssa. Suomessa Kirill Gerstein soitti marraskuussa 2007 Radion sinfoniaorkesterin solistina Arnold Schönbergin pianokonserton opus 42 sekä Helsingissä että Tampereella. Luokka:Venäläiset pianistit Luokka:Vuonna 1979 syntyneet Luokka:Elävät henkilöt
Euroopan Grand Prix 2004

Euroopan Grand Prix 2004 oli Formula 1 -sarjan osakilpailu, joka ajettiin 30. toukokuuta 2004 Nürburgringilla. Kilpailun voitti Ferrarilla ajanut Michael Schumacher, jolle voitto oli kauden kuudes. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 60 1.32.35,101 1 10 2 2 Rubens Barrichello Ferrari 60 + 17,989 7 8 3 9 Jenson Button BAR-Honda 60 + 22,533 5 6 4 7 Jarno Trulli Renault 60 + 53,673 3 5 5 8 Fernando Alonso Renault 60 + 1.00,987 6 4 6 11 Giancarlo Fisichella Sauber-Petronas 60 + 1.13,448 19 3 7 14 Mark Webber Jaguar-Cosworth 60 + 1.16,206 14 2 8 3 Juan Pablo Montoya Williams-BMW 59 + 1 krs. 8 1 9 12 Felipe Massa Sauber-Petronas 59 + 1 krs. 16 10 18 Nick Heidfeld Jordan-Ford 59 + 1 krs. 13 11 17 Olivier Panis Toyota 59 + 1 krs. 10 12 15 Christian Klien Jaguar-Cosworth 59 + 1 krs. 12 13 19 Giorgio Pantano Jordan-Ford 58 + 2 krs. 15 14 20 Gianmaria Bruni Minardi-Cosworth 57 + 3 krs. 20 15 21 Zsolt Baumgartner Minardi-Cosworth 57 + 3 krs. 17 Kesk. 10 Takuma Satō BAR-Honda 47 Moottori 2 Kesk. 5 David Coulthard McLaren-Mercedes 25 Moottori 18 Kesk. 6 Kimi Räikkönen McLaren-Mercedes 9 Moottori 4 Kesk. 4 Ralf Schumacher Williams-BMW 0 Kolari 9 Kesk. 16 Cristiano da Matta Toyota 0 Kolari 11 Lähde: Lähde: Lähde: Lähde: Lähde: Lähde: Lähde: Lähde: == Muuta == *Michael Schumacherin 60:s paalupaikka *Takuma Satōn ensimmäinen eturivin lähtöruutu (2.) == Lähteet == Luokka:Formula 1 -kausi 2004 Luokka:Euroopan Grand Prix Luokka:Saksan moottoriurheilu Luokka:Nürburg
Jason Marsden

Jason Christopher Marsden (s. 3. tammikuuta 1975 Providence, Rhode Island) on yhdysvaltalainen näyttelijä. Hän syntyi Rhode Islandilla Linda- ja Myles- nimisille vanhemmille. Hän muutti vuonna 1985 perheineen Kaliforniaan, jossa hän opiskeli Laguna Road Elementary Schoolissa. == Ura == Marsdenin löysi tuottaja Bud Barth, jonka tukemana hän sai pian kiinnityksen. Hänellä oli vuosina 1986–1988 rooli televisiosarjassa General Hospital, sitten The Munsters Todayssa (1988–1991) ja ääninäyttelijänä Kummikarhuissa (1989–1990). Marsden on saavuttanut menestystä myös elokuvissa, kuten Troijan sodassa (1997) ja How to Make a Monsterissa (2001). Hän on samanaikaisesti ääninäytellyt muun muassa Hopon poppoossa (1995) ja Leijonakuningas 2:ssa (1998). Marsden on ollut vuodesta 2004 naimisissa Christy Marsdenin kanssa. == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset ääninäyttelijät Luokka:Vuonna 1975 syntyneet Luokka:Elävät henkilöt Luokka:Yhdysvaltalaiset lapsinäyttelijät
Nick Benson

Nicholas James "Nick" Benson (s. 8. kesäkuuta 1994) on yhdysvaltalainen lapsinäyttelijä. Hän syntyi Springfieldissä, Missourissa, ja hänellä on kaksi isoveljeä. Benson aloitti uransa pian Floridaan muuttonsa jälkeen vuonna 2001. Suurimman menestyksensä hän on saavuttanut roolillaan Derrick Westerlynä televisiosarjassa Summerland (2004–2005). == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Saint-Denis’n basilika

Saint-Denis’n basilika [] on Ranskan pääkaupungin Pariisin esikaupungissa, Saint-Denis’ssä sijaitseva kirkkorakennus. Basilikaan on haudattu lähes kaikki Ranskan kuninkaat. Saint-Denis on yksi länsimaiden huomattavimmista katedraaleista. Kirkon historia alkaa Pyhästä Denis’stä, Pariisin ensimmäisestä piispasta ja Ranskan suojeluspyhimyksestä. Legendan mukaan roomalaisten teloitettua hänet Montmartrella vuonna 250 otti pyhimys päänsä ja lähti kävelemään pohjoista Pariisia kohti, kunnes viimein kuoli ja eräs hurskas leski hautasi hänet. 600-luvulla Ranskan merovingikuningas Dagobert I rakennutti ensimmäisen luostarikirkon pyhän Denis’n haudan päälle. Kirkon ympärille rakentuneen kaupungin sekä jatkuvasti kasvavan pyhiinvaeltajavirran vuoksi uusi kirkko kävi kuitenkin 1100-luvulla tarpeelliseksi. Apotti Suger, joka yksi 1100-luvun merkittävimpiä miehiä Ranskassa, otti tehtäväkseen rakentaa vanhan kirkon päälle uuden komean basilikan, josta oli tuleva goottilaisen tyylisuunnan ensimmäinen edustaja. Vanhassa kirkossa oli ennen Sugerin muutosta romaanisen tyylin mukaisesti massiiviset seinämuurit sekä puolikaariholvit, joita kannattelivat matalat, paksut pylväät. Uusi kuori rakennettiin ratkaisevasti erilaiseksi. Sirojen pilareiden ja niiden päällä kulkevien ruoteiden avulla saatiin rakennukselle vankka kivirunko. Näin rakennus pysyi kasassa ilman tiiviitä seinämuureja, ja seinät kyettiin vapauttamaan kannatustehtävästään muun muassa suurille ikkuna- ja lasirakenteille. Koko kirkkoa pystyttiin näin myös korottamaan. Uudesta tilasta tuli koristeellisempi, yhteneväisempi ja ennen kaikkea avarampi ja valoisampi. Koko katedraali vihittiin käyttöön vuonna 1281. Saint-Denis’n uusi kuori oli gotiikan fanfaari, vaikka siinä on luonnollisesti vielä paljon romaanisen tyylin piirteitä. Erityisesti gotiikkaa löytyy kirkon kaksoiskuorikäytävästä. Kauniit värilasi-ikkunat, korkealla katossa näkyvät ruoteet ja suippokaaret tuovat kuorikäytävään selkeän goottilaisen ilmeen, sekä sisätilojen yhteneväisyys ja siellä paljon käytetyt kohtisuorat linjat tulivat sittemmin gotiikan perusperiaatteiksi. Läntisessä julkisivussa sijaitseva ruusuikkuna on ensimmäinen laatuaan ja siitä on otettu malli muun muassa Sacre Coeurin vastaavaan. Kirkon läntinen sisäänkäynti oli ensimmäinen goottilainen portaali, jonka pylväissä oli veistoshahmoja. Saint-Denis’n basilika on toiminut esikuvana suurimmalle osalle Ranskan goottilaisia katedraaleja, esimerkiksi Chartresille ja Pariisin Notre Damelle. Ollessaan yksi kuningasvallan vertauskuvista kirkko joutui Ranskan vallankumouksen aikana kansan tuhoamisvimman uhriksi, jolloin suurin osa upeasta sisustuksesta tuhottiin. Tökerö entisöimisyritys 1800-luvun alussa turmeli katedraalia vielä lisää: sen yhteydessä esimerkiksi pohjoistorniin syntyi pahoja halkeamia, joiden vuoksi se piti purkaa kokonaan. Ensimmäinen onnistunut entistämistyö tehtiin Eugene Viollet-le-Ducin johdolla 1800-luvulla. == Aiheesta muualla == Luokka:Katedraalit Luokka:Ranskan kirkot Luokka:Ranskan hautausmaat Luokka:Kivikirkot Luokka:Seine-Saint-Denis
Kanadan Grand Prix 2004

Kanadan Grand Prix 2004 oli Formula 1 -sarjan osakilpailu, joka ajettiin 13. kesäkuuta 2004 Circuit Gilles-Villeneuvella Kanadassa. Kilpailun voitti Ferrarilla ajanut Michael Schumacher, jolle voitto oli kauden seitsemäs. Ferrarin menestystä täydensi toiseksi ajanut Rubens Barrichello. Williamsit ja Toyotat hylättiin sääntöjenvastaisten jarrujen takia. Timo Glock ajoi ensimmäisen GP:nsä tuuraten Giorgio Pantanoa. Glock saavutti pisteitä jo ensimmäisessä kilpailussaan. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 70 1.28.24,803 6 10 2 2 Rubens Barrichello Ferrari 70 + 5,108 7 8 3 9 Jenson Button BAR-Honda 70 + 20,409 2 6 4 11 Giancarlo Fisichella Sauber-Petronas 69 + 1 krs. 11 5 5 6 Kimi Räikkönen McLaren-Mercedes 69 + 1 krs. 8 4 6 5 David Coulthard McLaren-Mercedes 69 + 1 krs. 9 3 7 19 Timo Glock Jordan-Ford 68 + 2 krs. 16 2 8 18 Nick Heidfeld Jordan-Ford 68 + 2 krs. 15 1 9 15 Christian Klien Jaguar-Cosworth 67 + 3 krs. 10 10 21 Zsolt Baumgartner Minardi-Cosworth 66 + 4 krs. 18 Kesk. 12 Felipe Massa Sauber-Petronas 62 Jousitus/Ulosajo 17 Kesk. 10 Takuma Satō BAR-Honda 48 Moottori 20 Kesk. 8 Fernando Alonso Renault 44 Vetoakseli 5 Kesk. 20 Gianmaria Bruni Minardi-Cosworth 30 Vaihdelaatikko 19 Kesk. 14 Mark Webber Jaguar-Cosworth 6 Jousitus 14 Kesk. 7 Jarno Trulli Renault 0 Voimansiirto 3 DSQ 4 Ralf Schumacher Williams-BMW 70 + 1,062 1 DSQ 3 Juan Pablo Montoya Williams-BMW 70 + 21,200 4 DSQ 16 Cristiano da Matta Toyota 69 + 1 krs. 12 DSQ 17 Olivier Panis Toyota 69 + 1 krs. 13 Lähde: Lähde: Lähde: Lähde: Lähde: Lähde: Lähde: Lähde: == Lähteet == Luokka:Formula 1 -kausi 2004 Luokka:Kanadan Grand Prix
Rudolf Bultmann

pienoiskuva|pysty|Rudolf Bultmannin rintakuva joka on veistänyt Michael Mohns. Rudolf Karl Bultmann (20. elokuuta 1884 Wiefelstede, Saksa – 30. heinäkuuta 1976) oli saksalainen luterilainen teologi, joka toimi Marburgin yliopiston Uuden testamentin tutkimuksen professorina. Hänet voidaan lukea teologisen eksistentialismin edustajiin. Bultmann opiskeli teologiaa Tübingenin, Berliinin ja Marburgin yliopistoissa. Hänen opettajiaan olivat mm. Johannes Weiss ja Adolf Jülicher. Bultmann väitteli Paavalin kirjeistä vuonna 1910. Kaksi vuotta myöhemmin hän suoritti habilitaation ja hänestä tuli Marburgin Uuden testamentin eksegetiikan lehtori. Välillä hän opetti lyhyen aikaa Breslaussa ja Gießenissä. Vuonna 1921 hänestä tuli professori Marburgissa. Hän hoiti virkaa vuoteen 1951. Bultmann tunnetaan muun muassa evankeliumien alkuperän ja synoptisten evankeliumien ongelman tutkijana. Bultmann lanseerasi käsitteen ”myyttien purkaminen”. Hän suhtautui monien evankeliumien kuvaamien tapahtumien historiallisuuteen skeptisesti, ja katsoi, ettei tärkeintä ollut tapahtumien historiallisuus, vaan evankeliumeissa oleva julistus. Bultmannin oppilaisiin kuuluvat muun muassa Ernst Käsemann, Günther Bornkamm, Hannah Arendt ja Helmut Koester. == Teoksia == * Die Geschichte der synoptischen Tradition (1921, 1931) * Jesus (1926) * Offenbarung und Heilsgeschehen (1941) * Neues Testament und Mythologie (1941) * Das Evangelium des Johannes (1941) * Theologie des Neuen Testaments (1948–53) * Das Urchristentum im Rahmen der Antiken Religionen (1949) * Religion without Myth (yhdessä Karl Jaspersin kanssa) (1954) * Die drei Johannesbriefe (1967) * Der zweite Brief an die Korinther (1976) * ”Neues Testament und Mythologie. Das Problem der Entmythologisierung der neutestamentlichen Verkündigung” (1941). Teoksessa H.-W. Bartsch (toim.): Kerygma und Mythos, osa 1 (1948) * Theologie des Neuen Testaments (1948-1953) (toimittanut Otto Merk, 1977) * ”Ist voraussetzungslose Exegese möglich?”. Theologische Zeitschrift 13 (1957), 409-417 * Geschichte und Eschatologie (1958) * Neues Testament und christliche Existenz. Theologische Aufsätze (toimittanut Andreas Lindemann, 2002) * Wachen und Träumen. Märchen (toimittanut Werner Zager, 2005) ==Kirjallisuutta== * == Aiheesta muualla == * Fries, Heinrich: Bultmann-Barth and Catholic theology . * McCarthy, John F.: The Incomplete Response of Catholic Theologians to the Demythologizing of Rudolf Bultmann (1999): ** Part I – Leopold Malevez and Heinrich Fries ** Part II – René Marlé and Joseph Cahill ** Part III – Xavier Léon-Dufour and John McKenzie ** Part IV – Anton Vögtle and Ugo Lattanzi * McCarthy, John F.: Modernism in the Demythologizing of Rudolf Bultmann, Living Tradition, No. 112, July 2004. * Smith, Mahlon H.: Rudolf Bultmann, Synoptic Gospels Primer. * Wildman, Wesley: Rudolf Bultmann and Demythologization. Luokka:Eksistentialistit Luokka:Saksalaiset luterilaiset teologit Luokka:Vuonna 1884 syntyneet Luokka:Vuonna 1976 kuolleet
Lancia Prisma

Lancia Prisma on Lancian vuosina 1982–1989 valmistama alemman keskiluokan automalli. Lancia Prisma perustuu Fiat Regataan ja oli perimmältään sedan- malli Lancia Deltasta. Kulmikkaasta epämuodikkaasta muotoilustaan huolimatta Prismasta tuli Deltaa suositumpi. Auton korvaajaksi tuli Lancia Dedra vuonna 1989. Autosta on myös moderni nelivetoversio Integrale, jossa keskitasauspyörästössä on viskolukko ja takana Torsen. Tässä versiossa moottorina on 2,0 -litrainen 115 hv. == Lähteet == == Aiheesta muualla == Prisma Luokka:C-segmentin autot Luokka:1980-luvun autot
Lancia Lybra

Lancia Lybra on Lancian vuosina 1999–2005 valmistama ylemmän keskiluokan automalli, joka korvasi Lancia Dedran. Lybra esiteltiin syyskuussa 1999. Se perustuu samalle pohjalevylle kuin Alfa Romeo 156. Jousitusta on kuitenkin muutettu mukavuuspainotteisemmaksi 156:n urheilulliseen verrattuna. Korimalleina olivat neliovinen sedan ja farmarimalli SW. Bensiinimoottoreina olivat 1,6- (103 hv), 1,75- (130 hv) ja 2,0-litraiset. Dieselvalikoiman muodostivat nelisylinterinen 1,9 JTD (105 hv) ja viisisylinterinen 2,4 JTD (134 hv). Voimansiirtona on viisivaihteinen manuaalivaihteisto, mutta 2,0-litraisen yhteyteen sai myös neliportaisen automaattivaihteiston. == Lähteet == == Aiheesta muualla == Lybra Luokka:D-segmentin autot Luokka:1990-luvun autot Luokka:2000-vuosikymmenen autot